หุ้นบิ๊กแคปหนุน SET ปิดเช้าพุ่ง 10 จุด โบรกฯเตือนบ่ายเสี่ยงเจอแรงขายทำกำไร
หุ้นบิ๊กแคปหนุน SET ปิดเช้าพุ่ง 10 จุด โบรกฯเตือนบ่ายเสี่ยงเจอแรงขายทำกำไร โดยดัชนีช่วงเช้าปิดที่ระดับ 1,309.12 จุด เพิ่มขึ้น 9.86 จุด หรือ 0.76% มูลค่าการซื้อขาย 2.75 หมื่นล้านบาท
24 ส.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,309.12 จุด เพิ่มขึ้น 9.86 จุด หรือ 0.76% มูลค่าการซื้อขาย 2.75 หมื่นล้านบาท
10 หุ้นดันดัชนีเช้านี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นในทิศทางเดียวกับตลาดต่างประเทศ โดยตลาดหุ้นในภูมิภาคเอเชียต่างเคลื่อนไหวในแดนบวกรับ Sentiment จากดาวโจนส์ยังปรับตัวขึ้นมาได้ ส่วนตลาดบ้านเราได้แรงซื้อหุ้นบิ๊กแคปประคองไว้ ขณะที่แรงขายหุ้นในกลุ่มแบงก์ยังถ่วง หลังมีข่าวว่าบางธนาคารอาจมีปัญหา
นอกจากนี้ ตลาดฯยังคงเฝ้าติดตามปัจจัยการเมืองอย่างใกล้ชิดจากการชุมนุมทางการเมือง และยังต้องรอการกล่าวสุนทรพจน์ของประธานธนาคารกลางสหรัฐฯ (เฟด) ในการประชุมที่เมืองแจ๊คสัน โฮล วันที่ 27-28 ส.ค.นี้ จะมีมุมมองต่อทิศทางเศรษฐกิจสหรัฐอย่างไร ยังจำเป็นจะต้องใช้มาตรการกระตุ้นเศรษฐกิจอยู่หรือไม่
สำหรับแนวโน้มการลงทุนในช่วงบ่ายนี้ นายศราวุธ กล่าวว่า ตลาดฯคงแกว่งแคบ โดยเมื่อราคาหุ้นปรับตัวขึ้นไปแล้วก็อาจเผชิญแรงขายทำกำไรออกมาได้ทุกเมื่อ
พร้อมให้แนวรับ 1,297 จุด ส่วนแนวต้าน 1,310 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
MINT   มูลค่าการซื้อขาย  1,987.80 ล้านบาท  ปิดที่  21.60 บาท  เพิ่มขึ้น  1.20 บาท
AOT    มูลค่าการซื้อขาย  1,410.45 ล้านบาท  ปิดที่  55.50 บาท  เพิ่มขึ้น  1.50 บาท
KBANK  มูลค่าการซื้อขาย  1,353.53 ล้านบาท  ปิดที่  83.75 บาท  ลดลง   1.75 บาท
STGT   มูลค่าการซื้อขาย  1,299.38 ล้านบาท  ปิดที่  81.00 บาท  เพิ่มขึ้น  2.25 บาท
JMART  มูลค่าการซื้อขาย    997.11 ล้านบาท  ปิดที่  16.40 บาท  เพิ่มขึ้น  1.00 บาท